b'\n_START_ARTICLE_\nSlovenija na Svetovnem prvenstvu v nogometu 2002\n_START_PARAGRAPH_\nSvetovno prvenstvo v nogometu 2002 v Ju\xc5\xbeni Koreji in na Japonskem je bilo prvo svetovno prvenstvo, na katerega se je uvrstila slovenska nogometna reprezentanca. Udele\xc5\xbeba slovenske nogometne reprezentance na evropskem prvenstvu je bila za svetovno nogometno javnost presene\xc4\x8denje. Uvrstitev slovenske ekipe med dvaintrideset reprezentanc, ki so se pomerile na svetovnem prvenstvu, pa je bil resni\xc4\x8dno velik uspeh, saj med njimi prav tako ni bilo mo\xc5\xa1tev, nogometno dosti mo\xc4\x8dnej\xc5\xa1ih dr\xc5\xbeav od Slovenije. Tako so eni od reprezentanc udele\xc5\xbeenk na za\xc4\x8detku tekme zaigrali Pre\xc5\xa1ernovo Zdravljico._NEWLINE_Dose\xc5\xbeki slovenske reprezentance so bistveno pove\xc4\x8dali zanimanje za nogomet v Sloveniji in pomenijo premik v zavesti \xc5\xa1portnih navdu\xc5\xa1encev. Tako imenovana nogometna pravljica je tudi v na\xc5\xa1ih mestih spodbudila prizore mno\xc5\xbei\xc4\x8dnega navdu\xc5\xa1enja. Od tod uveljavljeno geslo\xc2\xa0\xc2\xbbSlovenija gre naprej!\xc2\xab, ki je refren skladbe, ki so jo ob tej prilo\xc5\xbenosti izvajali Pero Lov\xc5\xa1in, Zoran Predin in Vlado Kreslin.'